ກຸ່ມເນໂຕ້ຢຸດ ການປະຕິບັດງານ ໃນລີເບຍ ໃນວັນຈັນມື້ນີ້ (ເບິ່ງວີດີໂອ)
ກຸ່ມເນໂຕ້ມີກໍານົດຢຸດເຊົາ ການປະຕິບັດການຂອງຕົນໃນລີເບຍ ໃນມື້ນີ້ ຫລັງຈາກປະຕິບັດມາເປັນເວລາ 7 ເດືອນ.
ກຸ່ມເນໂຕ້ມີກໍານົດຈະຍຸດຕິການປະກອບພາລະກິດຂອງຕົນໃນລີເບຍໃນວັນຈັນມື້ນີ້ ຫລັງ ຈາກທໍາການໂຈມຕີທາງອາກາດມາເປັນເວລາ 7 ເດືອນເພື່ອປົກປ້ອງພວກພົນລະເຮືອນ ພາຍໃຕ້ອໍານາດທີ່ໄດ້ຮັບມອບໝາຍຈາກສະພາຄວາມໜັ້ນຄົງສະຫະປະຊາຊາດນັ້ນ ກຸ່ມເນໂຕ້ໄດ້ຕັດສິນໃຈຢ່າງເປັນທາງການຍຸດຕິການປະຕິບັດງານຂອງຕົນຫລັງຈາກສະ ຫະປະຊາຊາດລົບລ້າງການມອບອໍານາດດັ່ງກ່າວໃນອາທິດແລ້ວນີ້ ເຖິງແມ່ນພວກຜູ້ນໍາ ຂອງອໍານາດປົກຄອງຊົ່ວຄາວລີເບຍ ຂໍໃຫ້ກຸ່ມເນໂຕ້ດໍາເນີນການຕໍ່ໄປຈົນຮອດທ້າຍປີນີ້ ຍ້ອນຄວາມເປັນຫ່ວງກັງວົນນໍາຄວາມປອດໄພນັ້ນກໍຕາມ ລັດຖະມົນຕີການຕ່າງປະເທດສະຫະລັດ ທ່ານນາງຮີນລາຣີ ຄລິນຕັນ ກ່າວວ່າ ລີເບຍປະ ເຊີນໜ້າກັບການທ້າທາຍຢ່າງໃຫຍ່ຫລວງໃນການເຕົ້າໂຮມປະເທດໃຫ້ເປັນເອກະພາບ ກັນ ແລະວ່າຄະນະນໍາພາມີພາລະກິດດ້ານການເມືອງທີ່ສະລັບຊັບຊ້ອນຂວາງໜ້າພວກ ເຂົາເຈົ້າ ແຕ່ທ່ານນາງກໍໄດ້ກ່າວກັບໜັງສືພິມ Washington Post ວ່າ ສະຫະລັດແລະ ປະເທດອື່ນໆໄດ້ສະເໜີໃຫ້ການຊ່ອຍເຫລືອ ແລະກໍຈະຊ່ອຍລີເບຍໃນທຸກໆວິທີທີ່ພວກ ຕົນສາມາດເຮັດໄດ້ ໃນຂະນະດຽວກັນ ທ່ານ Mahmoud Jibril ນາຍົກລັດຖະມົນຕີຂອງອໍານາດປົກຄອງ ຊົ່ວຄາວລີເບຍ ທີ່ຈະພົ້ນຈາກຕໍາແໜ່ງໄປ ໄດ້ຢືນຢັນໃນວັນອາທິດວານນີ້ວ່າ ມີອາວຸດ ເຄມີຢູ່ໃນລີເບຍແທ້ ແຕ່ທ່ານບໍ່ໄດ້ໃຫ້ລາຍລະອຽດກ່ຽວກັບບ່ອນເກັບມ້ຽນພວກອາວຸດ ເຄມີເຫລົ່ານີ້